בס"ד, ‏10 נובמבר 2020

סיכום שיח חברים – מנחים : הני, יאיר

עיקרי הדברים –

* חי בתחושה של עזיבה פנימית – לא שותף לעשייה. קבוצה קטנה מנהלת בסבב את הקיבוץ.
* המשפחה במצוקה כספית גדולה כתוצאה מפרויקט השיכון על אף ששני בני הזוג עובדים ומשתכרים היטב, מוצאים עצמם ללא יכולת לטפל בחוב ע"י עבודה נוספת / תורנויות וכו' – תסכול עמוק.
* לבצע השינוי מהר ככל הניתן – לא צריך תקופת הסתגלות – במצב הקיים מנציחים עוולות.
* הייתה לי ביקורת קשה על התנהלות לביא בנשים האחרונות – מצב כלכלי על הפנים, דמוגרפי – כנ"ל. ללא שינוי אין תוחלת.
* מתרשם שהאסימון נפל בשנה האחרונה. עבודת הצוות נכונה ובקצב נכון. ניר תורם רבות.
* לא נאמר לציבור כל האמת על מצבינו הכלכלי.
* בנים בעצמאות כלכלית ממתינים על הגדר. ללא שינוי יעזבו.
* השינוי מפחיד ומגלם אי ודאות – אך אין ברירה האלטרנטיבה ודאית – אין עתיד.
* למרות שעקרונית בעד השינוי התהליך צריך להיות זהיר והדרגתי. אי ודאות וחוסר ביטחון עולמי – לא הזמן להחלטות מהותיות. מסוכן מידי. להמתין עוד שנה.
* הזמן פועל לרעתנו. אין סיכוי שהמציאות העולמית תשתנה בשנה הקרובה ועל כן אין טעם להמתין.
* להציע מסלול עצמאות כלכלית גם לחברים שמעוניינים בכך. אחרים יכולים להישאר במודל הקיים.
* חוששת שהשינוי יביא חלק מהמשפחות למצוקה כלכלית.
* עקרונית נגד הפרטות וכו' אך לא נראה שללא זה ישתפר המצב. לא משקפים לנו עד כמה המצב רע. תהליך יותר איטי.
* כנקלטים מכרו לנו את החזון השיתופי אך בפועל הוא מתכרסם בכל שנה.
* מאפריל לא מדווחים לנו על המצב הכלכלי חייבים לשקף המציאות באופן ברור. הנתונים שהציגו אינם נכונים.
* צריך להתמקד כעת במציאת פרנסה ולא בשינוי אורחות חיים. זו סוגייה רלוונטית גם אורח חיים שיתופי וגם במתחדש. את השינוי נעשה בבוא העת מתוך חוזקה ולא מתוך חולשה (שאיננה תלויה בנו).
* התהליך כשלעצמו נכון – חשיפה ולימוד טובים.
* אין סיכוי להנחה כי כקולקטיב נוכל לרתום החברים לעבוד יותר קשה – נכשלנו בזה. ולכן התזה האומרת להתמקד בפרנסה איננה מחזיקה מים.
* מתגעגעת לקיבוץ של פעם. בכל פעם שנגסו בשיתופיות פגעו בחברים הצרכים של הכלל הולכים וגדלים על חשבון הפרט.
* מפחדת מתהליך מהיר אך הוא עדיף על פני פעילות בפעימות. נגיע לאותו מצב אך במחירים גבוהים יותר.
* להגדיר מהתחלה מה רוצים להשאיר משותף וכל השאר לשנות מהר. כרגע הכללים אינם ברורים.
* תחושה שתורם הכנסה גבוה אך נתקל בסירובים חוזרים לסיוע כספי בבעיות אישיות. מתוסכל.
* קשה להחליט על שינוי ללא נתונים ובפועל לא אומרים לנו את האמת. כנראה שמצבנו בלתי אפשרי.
* יש עבודה בלביא אך חברים לא רוצים להשתלב.
* צריך בכל מקרה איזה שהוא שינוי, היום המון אי שקט (או מחילוקי דעות או מתסכול אישי). התהליך ממילא ייקח זמן. נכון להתחיל לדבר על העקרונות ולבחון היישום בזהירות. לנצל הזמן להדברות.
* בעד לשמר שיתופיות בחינוך, בריאות, קהילתיות וכו' גם במחיר מיסוי פנימי גבוה. בהקשר זה מאד מאוכזבת מההחלטה על 0% סבסוד לחד"א. פגיעה קהילתית קשה. מחייב הסבר מעמיק לציבור.
* סגירת חד"א – אסון חברתי אך התהליך דחף לכך. מאידך הקורנה מקשה על תמונה אמיתית לגבי הרצון להשתמש בחד"א.
* חשוב מאד להמשיך לקחת חלק בפרויקטים לאומיים. מעריך עבודת ועדת תרבות לכלל הציבור ולא רק לגמל"צים.
* עול אחזקת השכבה הבוגרת נופל רק על הבנים הגרים בלביא. לא נוכל להחזיק בכך לאורך זמן.
* התהליך חייב לסמן קודם לכל לאן רוצים להגיע. לאחר מכן אפשר לדון בקצב.